तमुधिं, युके र दूतावास दुवैले विवाद टुङ्गिनुको साथै भविष्यका कार्यक्रमहरुमा दुवै संस्था मिलेर सहकार्य गर्दै अगाडि बढ्ने भनिए तापनि विभिन्न पत्रपत्रिका तथा सामाजिक सञ्जालमा लेखिएका अभिव्यक्तिहरुलाई नियालेर हेर्दा यी दुवै संस्थाको बीचमा ठूलो दरार, टकराव र तुषको खाडल अझै पुरिएको देखिन्न । बेलायतवासी नेपाली तथा बेलायतमा कार्यरत गोर्खा सैनिक, भूतपूर्व गोर्खा सैनिक र तिनका परिवारले बेलायतका लागि नेपाली राजदूत र त्यहाँका कर्मचारीबाट पाउनु पर्ने माया, सम्मान र इज्जत कहिल्यै पाएका छैनन् ।
